Stiftelsen Det Norske Veritas

Stiftelsen Det Norske Veritas er en norsk stiftelse som har til vedtekts­festet formål å virke for sikring av liv, verdier og miljø. Stiftelsen ble stiftet 20. desember 1978, men har sin historie tilbake til 1864 og opprettelsen av en forening hvor gjensidige sjøforsikrings­foreninger var medlemmer for å drive felles skips­klassifikasjon. I september 2013 fusjonerte Det Norske Veritas med Germanischer Lloyd. Stiftelsen Det Norske Veritas er majoritetseier i det nye selskapet, DNV Group. Stiftelsen eier også DNV Eiendom AS på Høvik.

Historikk 
I jubileumsskriftet Det norske Veritas 1864-1964 blir Hans Eleonardus Møller og Morten Smith-Petersen omtalt som institusjonens fedre. Møller ble DNVs første formann, en stilling hadde hadde frem til sin død i 1867. Han ble etterfulgt av Smith-Petersen. DNVs første direktør var kapteinløytnant i marinen Nils Ihlen. Videre ble det ansatt en assistent for direktøren samt 10 besiktigelsesmenn med base i de største byene fra Oslo til Kristiansund. I 1876 hadde DNV 22 faste besiktigelsesmenn, foruten 6 lokale. 

Siden opprettelsen i 1864 har DNVs kjernekompetanse bestått i å identifisere, vurdere, og gi råd om hvordan en bør håndtere risiko. Om det gjelder skipsklassifikasjon, sertifisering av en bilprodusents ledelsessystem, eller råd om hvordan en best vedlikeholder en aldrende oljerigg, så er DNVs fokus å forbedre forretningsresultater på en sikker og ansvarlig måte.

Siden 1954 har DNV hatt en egen forskningsavdeling som har forsterket og videreutviklet tjenester, regler og industristandarder innen mange fagfelt. Mange av de teknologiløsningene DNV har utviklet har vært med på å definere internasjonalt anerkjente standarder. 

Med hovedkvarter på Høvik utenfor Oslo, har DNV GL arbeidet internasjonalt siden 1864 og har etablert rundt 350 kontorer i 100 land og har mer enn 12.000 ansatte fra mer enn 85 land.

DNV GL fordeler sine aktiviteter på følgende områder:

DNV GL - Maritime leverer klassifikasjon, risikostyring og teknisk rådgivning til maritim industri verden over. Etter sammenslåing av DNV og GL ble det nye selskapet, DNV GL, verdens største klasseselskap. 
DNV GL - Oil & Gas leverer klassifikasjon, verifikasjon, risikostyring og teknisk rådgivning til de maritime næringene og olje- og gass-selskaper verden over.
DNV GL - Energy leverer rådgivning, testing og sertifiseringstjenester til den globale energisektoren, også innen fornybar energi, karbonreduksjon og energieffektivisering, kraftproduksjon, -overføring og -distribusjon.
DNV GL - Business Assurance leverer seritifisering, assessment og treningstjenester som støtter ytelsene til kunders produkter, prosesser og organisasjoner globalt over et bredt og variert felt av bransjer.
DNV GL - Software leverer softwareløsninger og konsulenttjenester til mange forskjellige industrier, for eksempel maritim, olje og gass, strømforsyning, helsetjenester og mer.

Direktører 

Direktør for samfunnsansvar i Det Norske Veritas er Svein Mollekleiv.

Se også
Sertifisering

Referanser

Litteratur 
 Håkon With Andersen, John Peter Collett: Anchor and balance. Det norske Veritas 1864-1989, Cappelen, Oslo, 1989. ISBN 82-02-11769-0
 Asbjørn Barlaup (red): Det norske Veritas 1864-1964 - Sikkerhet til sjøs, Det norske Veritas, Oslo, 1964.

Eksterne lenker
 
 

Norske stiftelser
Selskaper etablert i 1864
1864 i Norge